**Molėtų rajono savivaldybės taryba**

**SPRENDIMAS**

**DĖL Molėtų rajono savivaldybės tarybos 2015 m. rugsėjo 24 d. sprendimo Nr. B1-215 „Dėl Molėtų rajono savivaldybės tarybos veiklos reglamento patvirtinimo“ pakeitimo**

2016 m. kovo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos vietos savivaldos įstatymo 13, 15 ir 23 straipsnių pakeitimo įstatymu, Vyriausiosios tarnybinės etikos komisijos 2016 m. vasario 24 d. rezoliucija Nr. KS-18 „Dėl savivaldybės mero ir savivaldybės tarybos narių nusišalinimo“ bei atsižvelgdama į Vyriausybės atstovo Utenos apskrityje tarnybos 2016-03-01 reikalavimą Nr. 10-59(1.14.) „Dėl Lietuvos Respublikos vietos savivaldos įstatymo 23 straipsnio 4 punkto nuostatos įgyvendinimo“,

Molėtų rajono savivaldybės taryba n u s p r e n d ž i a:

Papildyti Molėtų rajono savivaldybės tarybos veiklos reglamentą, patvirtintą Molėtų rajono savivaldybės tarybos 2015 m. rugsėjo 24 d. sprendimu Nr. B1-215 „Dėl Molėtų rajono savivaldybės tarybos veiklos reglamento patvirtinimo“ (Molėtų rajono savivaldybės tarybos 2015 m. gruodžio 17 d. sprendimo Nr. B1- 256 redakcija), 151¹ punktu ir jį išdėstyti taip:

„151¹. Meras ar tarybos narys, kuris privalo vadovaujantis Lietuvos Respublikos vietos savivaldos įstatymo 13 straipsnio 10 dalies nuostatomis nusišalinti nuo klausimo svarstymo, priėmimo savivaldybės tarybos ar komiteto posėdyje prieš pradedant svarstyti klausimą, kuris jam sukelia interesų konfliktą, žodžiu praneša, kad nusišalina nuo šio klausimo svarstymo ir priėmimo, paaiškina, dėl kokių priežasčių ir tarybai teisės aktų nustatyta tvarka priėmus jo nusišalinimą, išeina iš posėdžių salės.“.

Savivaldybės meras